
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1394 

6 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπεισέλευση της εταιρείας «Ταμείο Αξιοποίησης Ιδι¬ 
ωτικής Περιουσίας του Δημοσίου Α.Ε.» στα δικαι¬ 
ώματα και τις υποχρεώσεις που απορρέουν από 
συμβάσεις του Δημοσίου με συμβούλους αποκρα¬ 
τικοποίησης της ΤΡΑΙΝΟΣΕ. 1 

Τύπος και περιεχόμενο της δήλωσης απόδοσης φό¬ 
ρου μερισμάτων με βάση τις διατάξεις της παρα¬ 
γράφου 5 του άρθρου 45 του Ν. 4141/2013 (ΦΕΚ Α' 

81) συνυποβαλλόμενα με αυτή δικαιολογητικά έγ¬ 
γραφα και διευκρινίσεις για κάθε άλλο αναγκαίο 
θέμα με σκοπό την ορθή εφαρμογή των διατά¬ 


ξεων αυτών. 2 

ΑΠΟΦΑΣΕΙ Σ 

Αριθμ. 24144/ΔΕΚΟ/226 (1) 


Υπεισέλευση της εταιρείας «Ταμείο Αξιοποίησης Ιδιωτι¬ 
κής Περιουσίας του Δημοσίου Α.Ε.» στα δικαιώματα 
και τις υποχρεώσεις που απορρέουν από συμβάσεις 
του Δημοσίου με συμβούλους αποκρατικοποίησης 
της ΤΡΑΙΝΟΣΕ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 9 του 
Ν. 3986/2011 «Επείγοντα Μέτρα Εφαρμογής Μεσοπρόθε¬ 
σμου Πλαισίου Δημοσιονομικής Στρατηγικής 2012-2015» 
(ΦΕΚ Α' 152) όπως συμπληρώθηκε με την παρ. 11 του 
άρθρου 3 της από 31.12.2011 Π.Ν.Π (ΦΕΚ Α' 268), η οποία 
κυρώθηκε με τις διατάξεις του άρθρου δεύτερου του 
Ν. 4047/2012 (ΦΕΚ Α' 31). 

2. Τ ις διατάξεις του άρθρου έκτου του Ν. 4079/2012 
περί κατάργησης της Ειδικής Γραμματείας Δ.Ε.Κ.Ο. και 
μεταφοράς των αρμοδιοτήτων στη Διεύθυνση Δ.Ε.Κ.Ο. 
(ΦΕΚ Α' 180),. 

3. Τις διατάξεις του Ν. 3049/2002 «Αποκρατικοποίηση 
επιχειρήσεων του Δημοσίου και άλλες διατάξεις» (ΦΕΚ 
Α' 212), όπως ισχύει. 

4. Τις διατάξεις των άρθρων 2, 3 και 4 του Ν. 3861/2010 
«Ενίσχυση της διαφάνειας με την υποχρεωτική ανάρτη¬ 
ση νόμων και πράξεων των κυβερνητικών, διοικητικών 


και αυτοδιοικητικών οργάνων στο διαδίκτυο “Πρόγραμ¬ 
μα Διαύγεια” και άλλες διατάξεις» (ΦΕΚ Α' 112). 

5. Τ ις διατάξεις των άρθρων 5,7 και 16 του Ν. 3469/2006 
περί Εθνικού Τυπογραφείου, Εφημερίδας της Κυβερνή- 
σεως και λοιπών διατάξεων (ΦΕΚ Α' 131). 

6. Τις διατάξεις των άρθρων 41 και 90 του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (ΦΕΚ Α' 98). 

7. Τις διατάξεις του άρθρου 1 του Π.Δ. 185/2009 περί 
ανασύστασης του Υπουργείου Οικονομικών (ΦΕΚ Α' 213), 
όπως έχει τροποποιηθεί και συμπληρωθεί με τα άρθρα 
1 και 4 του Π.Δ. 189/2009 (ΦΕΚ Α' 221), όπως συμπληρώ¬ 
θηκε με τις διατάξεις της παραγράφου 16 του άρθρου 
55 του Ν. 4002/2001 (ΦΕΚ Α' 180). 

8. Τις διατάξεις του Π.Δ. 90/2012 περί διορισμού 
Υπουργού και Υφυπουργού (ΦΕΚ Α' 144). 

9. Την υπ’ αριθμ. 226/18.1.2013 (ΑΔΑ: ΑΔΑ: ΒΕΙΠΗ-ΟΥΞ) 
απόφαση της Διυπουργικής Επιτροπής Αναδιαρθρώσε¬ 
ων και Αποκρατικοποιήσεων, περί ανάθεσης σε συμβού¬ 
λους του έργου της αποκρατικοποίησης της ΤΡΑΙΝΟΣΕ. 

10. Την υπ’ αριθμ. 232/5.4.2013 (ΦΕΚ 803/Β'/5.4.2013, 
ΑΔΑ: ΒΕΑΥΗ-ΞΗ7) απόφαση της Διυπουργικής Επιτρο¬ 
πής Αναδιαρθρώσεων και Αποκρατικοποιήσεων περί 
μεταφοράς στο ΤΑΙΠΕΔ των μετοχών, μετά των δικαι¬ 
ωμάτων ψήφου της εταιρείας ΤΡΑΙΝΟΣΕ. 

11. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Η εταιρεία ΤΑΜΕΙΟ ΑΞΙΟΠΟΙΗΣΗΣ ΙΔΙΩΤΙΚΗΣ ΠΕΡΙ¬ 
ΟΥΣΙΑΣ ΤΟΥ ΔΗΜΟΣΙΟΥ Α.Ε. (Ταμείο) υπεισέρχεται αυ¬ 
τοδίκαια και χωρίς άλλη διατύπωση σε όλα τα υφιστά¬ 
μενα και μελλοντικά δικαιώματα και υποχρεώσεις του 
Δημοσίου, που απορρέουν από τις ακόλουθες συμβάσεις 
παροχής υπηρεσιών, οι οποίες έχουν συνομολογηθεί 
σε εκτέλεση της υπ’ αριθμ. 226/18.1.2013 απόφασης της 
Διυπουργικής Επιτροπής Αναδιαρθρώσεων και Αποκρα¬ 
τικοποιήσεων σχετικά με την ΤΡΑΙΝΟΣΕ. Όπου στις εν 
λόγω συμβάσεις αναφέρεται το Δημόσιο νοείται εφεξής 
το Ταμείο, οι δε υπηρεσίες που προβλέπονται σε κάθε 
μία εκ των ακολούθων συμβάσεων παρέχονται εφεξής 
σε αυτό. 

1.1. Στην από 4.3.2013 σύμβαση παροχής χρηματοοικο¬ 
νομικών - τεχνικών υπηρεσιών μεταξύ του Δημοσίου και 
των εταιρειών ΙΒΟ-ΚΑΝΤΟΒ-ίΟυίδ ΒΕΒΘΕΒ. 

1.2. Στην από 5.3.2013 σύμβαση παροχής νομικών υπη¬ 
ρεσιών μεταξύ του Δημοσίου και του δικηγορικού γρα¬ 
φείου «Μ. & Π. ΜΠΕΡΝΙΤΣΑ». 

1.3. Στην από 5.2.2013 σύμβαση παροχής νομικών υπη¬ 
ρεσιών μεταξύ του Δημοσίου και της δικηγορικής εται¬ 
ρείας «ΗΟΟΑΝ Ι_0\/Ε1_1_5’ ΙΝΤΕΒΝΑΤΙΟΝΑΕ Ι_Ι_Ρ». 

2. Παραδοτέα, κάθε μορφής, δυνάμει των ανωτέρω 
συμβάσεων που αφορούν υπηρεσίες σχετικά με: 

α) τη μελέτη και αξιολόγηση της υφιστάμενης κατά¬ 
στασης των εταιριών ΤΡΑΙΝΟΣΕ και ΒΟδΟΟ, 

β) την παροχή γνώμης σχετικά με τη βέλτιστη και τις 
εναλλακτικές επιλογές του Δημοσίου για την υλοποίηση 
της αποκρατικοποίησης καθώς και τη διαδικασία επιλο¬ 
γής που θα πρέπει να ακολουθηθεί σε κάθε εναλλακτική 
μορφή ή δομή συναλλαγής, συμπεριλαμβανομένης της 
τελικής επιλογής, 

γ) την υποστήριξη σχετικά με τυχόν υποχρεώσεις 
έναντι των Ελληνικών και Ευρωπαϊκών Αρχών θα κοι¬ 
νοποιούνται και μετά την έναρξη ισχύος της παρούσας 
απόφασης, και στο Ελληνικό Δημόσιο, εκπροσωπούμενο 
προς τούτο από τον Υπουργό Οικονομικών. 

3. Εντός πέντε (5) ημερών από την έναρξη ισχύος της 
παρούσας, το σύνολο του σχετικού αρχείου (ηλεκτρο¬ 
νικό αρχείο, αλληλογραφία, έγγραφα κ.λπ.), που αφορά 
στη σύναψη και εκτέλεση των ανωτέρω συμβάσεων 
παραδίδεται με πρωτόκολλο παράδοσης και παραλα¬ 
βής από τη Γενική Διεύθυνση Οικονομικής Πολιτικής, 
Διεύθυνση Επιχειρήσεων και Οργανισμών στο Ταμείο. 
Η ανωτέρω Διεύθυνση οφείλει να κρατήσει αντίγραφο 
του σχετικού αρχείου. 

4. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθμ. ΠΟΑ 1127 (2) 

Τύπος και περιεχόμενο της δήλωσης απόδοσης φόρου 
μερισμάτων με βάση τις διατάξεις της παραγράφου 
5 του άρθρου 45 του Ν. 4141/2013 (ΦΕΚ Α' 81) συνυ¬ 
ποβαλλόμενα με αυτή δικαιολογητικά έγγραφα και 
διευκρινίσεις για κάθε άλλο αναγκαίο θέμα με σκοπό 
την ορθή εφαρμογή των διατάξεων αυτών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 25 του Ν. 27/1975 (ΦΕΚ 
Α' 77) όπως ισχύουν. 

β) Τις διατάξεις της παραγράφου 5 του άρθρου 45 
του Ν. 4141/2013 (ΦΕΚ Α' 81). 

γ) Την υπ’ αριθμ. 07927/19.9.2012 (ΦΕΚ Β' 2574) απόφα¬ 
ση του Πρωθυπουργού και Υπουργού Οικονομικών περί 
ανάθεσης αρμοδιοτήτων στον Υφυπουργό Οικονομικών 
Γεώργιο Μαυραγάνη. 

δ) Ότι από τις διατάξεις της, δεν προκαλείται δαπάνη 
σε βάρος του κρατικού προϋπολογισμού, αποφασίζει: 

1. Τύπος και περιεχόμενο δήλωσης φόρου μερισμάτων 

Ορίζουμε ότι, η υπό της παραγράφου 5 του άρθρου 45 
του Ν. 4141/2013 (ΦΕΚ Α' 81) δήλωση απόδοσης του φό¬ 


ρου των μερισμάτων που προβλέπεται από τις διατάξεις 
αυτές, θα έχει τον τύπο και το περιεχόμενο όπως στο 
συνημμένο υπόδειγμα 1 «δήλωσης φόρου μερισμάτων» 
μιας (1) σελίδας. 

2. Γ ενικά - Υπόχρεοι προς καταβολή φόρου επί των 
μερισμάτων - Βάση επιβολής του φόρου αυτού 

Με τις παραπάνω διατάξεις ορίζεται ότι, στα μερί¬ 
σματα που εισπράττει φυσικό πρόσωπο φορολογικός 
κάτοικος Ελλάδας από αλλοδαπή επιχείρηση οποιουδή- 
ποτε τύπου ή μορφής, που έχει νομίμως εγκαταστήσει 
γραφείο ή υποκατάστημα στην Ελλάδα, σύμφωνα με 
τις διατάξεις του άρθρου 25 του Ν. 27/1975 (ΦΕΚ Α' 
77) και το αντικείμενο εργασιών του είναι εκείνο που 
προβλέπεται από την άδεια εγκατάστασής του στην 
Ελλάδα, επιβάλλεται φόρος με συντελεστή δέκα τοις 
εκατό (10%) ο οποίος καταβάλλεται από τον δικαιού¬ 
χο των μερισμάτων. Στη διάταξη αυτή δεν υπάγονται 
τα μερίσματα που εισπράττει φυσικό πρόσωπο, φορο¬ 
λογικός κάτοικος Ελλάδος, από τις επιχειρήσεις που 
σύμφωνα με την εγκριτική πράξη εγκατάστασής τους 
στην Ελλάδα, σαν υποκαταστήματα αλλοδαπών εται¬ 
ρειών του άρθρου 25 του Ν. 27/1975), ασχολούνται και 
με την διαχείριση ή εκμετάλλευση πλοίων με ελληνική 
ή ξένη σημαία. Μετά την καταβολή του φόρου για τα 
μερίσματα αυτά, εξαντλείται κάθε φορολογική υποχρέ¬ 
ωση του δικαιούχου, μετόχου ή εταίρου εξαιρουμένου 
από οποιονδήποτε άλλο φόρο, τέλος, εισφορά ή κρά¬ 
τηση. Τα μερίσματα διανέμονται είτε απευθείας από 
την αλλοδαπή εταιρία, είτε μέσω του εγκατεστημένου 
γραφείου στην Ελλάδα σύμφωνα με τα παραπάνω, είτε 
μέσω εταιρείας ή εταιρειών χαρτοφυλακίου και ανε¬ 
ξαρτήτως του αριθμού των εταιρειών χαρτοφυλακίου 
που παρεμβάλλονται μεταξύ της αλλοδαπής εταιρεί¬ 
ας και του τελικού δικαιούχου. Στην περίπτωση που 
η καταβολή των μερισμάτων γίνει μέσω του εγκατε¬ 
στημένου υποκαταστήματος της αλλοδαπής εταιρείας 
στην Ελλάδα, το υποκατάστημα δεν υποχρεούται σε 
εγγραφή του ποσού του μερίσματος στα βιβλία του, 
αφού αυτό δεν αποτελεί έσοδό του. Τα μερίσματα με 
τη μορφή της εισαγωγής συναλλάγματος ή αυτά που 
καταβάλλονται σε συνάλλαγμα στην αλλοδαπή, μπορεί 
να καταβάλλονται απευθείας και σε νομικά πρόσωπα 
συμφερόντων του δικαιούχου, αρκεί όμως να αποδίδεται 
ο φόρος της παρούσης εμπρόθεσμα με ευθύνη αυτού. 
Δεδομένου ότι οι αλλοδαπές εταιρείες εκτός από τα 
μερίσματα έχουν τη δυνατότητα να διανέμουν κέρδη με 
τη μορφή εκτάκτων αμοιβών και ποσοστών πέραν των 
μισθών, σε μέλη του Δ.Σ., σε Διευθυντές και σε στελέχη 
αυτών και των εγκατεστημένων υποκαταστημάτων τους 
στην Ελλάδα, όπως ορίζεται από τις νέες διατάξεις 
επιβάλλεται και στα εισοδήματα αυτά φόρος δέκα τοις 
εκατό (10%) και με την καταβολή του φόρου αυτού 
από τους δικαιούχους, απαλλάσονται από οποιονδήποτε 
άλλο φόρο, τέλος, εισφορά ή κράτηση, και εξαντλείται 
η όποια φορολογική υποχρέωση των δικαιούχων αυτών 
των αμοιβών. Ο φόρος αυτός επί των μερισμάτων και επί 
των κερδών με τη μορφή εκτάκτων αμοιβών και ποσο¬ 
στών πέραν των μισθών, επιβάλλεται στα ποσά εκείνα 
που καταβάλλονται ή πιστώνονται στους δικαιούχους 
από την διαχειριστική χρήση 2012 και μετά. Ο παραπάνω 
φόρος 10% επιβάλλεται και για τα προμερίσματα αλλά 
και για τα κέρδη παρελθουσών χρήσεων που τυχόν 
διανέμονται από την ίδια χρονική περίοδο και μετά. 

Διευκρινίζεται ότι επειδή ενδέχεται μέσα στο 2012 και 
μέσα στο 2013 για το χρονικό διάστημα από 1.1.2013 έως 
τη δημοσίευση του Ν. 4141/2013 (5.4.2013), στο διάστημα 
πριν την ψήφιση των νέων διατάξεων, φυσικά πρόσω¬ 
πα φορολογικοί κάτοικοι Ελλάδας να έχουν εισπράξει 
μερίσματα από την αλλοδαπή ή έκτακτες αμοιβές και 
ποσοστά όπως προαναφέρθηκε, είτε απευθείας από την 
αλλοδαπή εταιρία, είτε μέσω του υποκαταστήματός της 
του άρθρου 25 του Ν. 27/1975 (ΦΕΚ Α' 77) στην Ελλάδα, 
στα οποία όμως δεν καταβλήθηκε ο φόρος δέκα τοις 
εκατό (10%) ελλείψει σχετικής διάταξης νόμου, με την 
παρούσα γίνεται δεκτό ότι τα πρόσωπα αυτά θα πρέ¬ 
πει να καταβάλλουν, τον οφειλόμενο φόρο δέκα τοις 
εκατό (10%) μέχρι και τις 14.8.2013, χωρίς προσαυξήσεις, 
και ότι με την καταβολή αυτού του φόρου εξαντλείται 
κάθε φορολογική υποχρέωση των δικαιούχων για τα 
εισοδήματα αυτά. Σε περίπτωση που η καταβολή του 
οφειλόμενου φόρου γίνει μετά τις 14.8.2013 θα υπολογί¬ 
ζονται προσαυξήσεις από τον επόμενο μήνα από αυτόν 
εντός του οποίου έγινε η καταβολή ή η πίστωση των 
εισοδημάτων αυτών στους δικαιούχους μέχρι τον μήνα 
που θα καταβληθούν οι φόροι αυτοί. Τα παραπάνω θα 
έχουν εφαρμογή και για τα προμερίσματα αλλά και για 
τα κέρδη παρελθουσών χρήσεων που κατεβλήθηκαν ή 
πιστώθηκαν στους δικαιούχους στο χρονικό διάστημα 
που αναφέρεται στα αμέσως δύο προηγούμενα εδάφια. 

3. Προθεσμία υποβολής της δήλωσης - Τρόπος κατα¬ 
βολής του φόρου μερισμάτων 

Οι δικαιούχοι των μερισμάτων, έκτακτων αμοιβών από 
διανομή κερδών πλέον των μισθών, προμερισμάτων και 
διανεμομένων κερδών παρελθουσών χρήσεων σύμφωνα 
με την προηγούμενη παράγραφο, πρέπει να καταβάλλουν 
τον οφειλόμενο φόρο δέκα τοις εκατό (10%), εφ’ άπαξ με 
την υποβολή δήλωσης (ως υπόδειγμα 1) στην αρμόδια 
Δ.Ο.Υ. όπου υποβάλλουν και την ετήσια φορολογική τους 
δήλωση, εντός του επόμενου μήνα από αυτόν εντός του 
οποίου έγινε στην αλλοδαπή ή ημεδαπή, η καταβολή ή 
η πίστωση αυτών, μαζί με τα συνυποβαλλόμενα δικαι- 
ολογητικά όπως περιγράφονται στην επόμενη παρά¬ 
γραφο. Τέλος, με τον όρο «πίστωση μερίσματος», δεν 
νοείται η πίστωση στα βιβλία της αλλοδαπής εταιρείας 
(η λογιστική εγγραφή), αλλά η πίστωση τυχόν τραπεζικού 
καταθετικού λογαριασμού ή η καταβολή του ποσού του 
μερίσματος με άλλον παρόμοιο τρόπο. 

4. Συνυποβαλλόμενα δικαιολογητικά με τη δήλωση 
φόρου μερισμάτων 

Τα παραπάνω φυσικά πρόσωπα του πρώτου εδαφί¬ 
ου της παραγράφου 2 της παρούσης, με την δήλωση 


απόδοσης του φόρου αυτού υποβάλλουν και τα εξής 
δικαιολογητικά: 

α) Βεβαίωση της αλλοδαπής εταιρείας ή της εταιρείας 
χαρτοφυλακίου (όοΐάίηρ Οοπιραηγ) που κατέχει άμεσα ή 
έμμεσα τις μετοχές ή μερίδια των αλλοδαπών εταιρειών 
που έχουν εγκαταστήσει γραφεία ή υποκατάστημα στην 
Ελλάδα με βάση τις παραπάνω διατάξεις και διανέμει το 
μέρισμα ή τις αμοιβές και ποσοστά πέραν των μισθών, 
από την οποία θα προκύπτουν τα στοιχεία του φορο¬ 
λογούμενου φυσικού προσώπου ως μετόχου ή εταίρου 
της αλλοδαπής εταιρείας, η ημερομηνία καταβολής ή 
πίστωσης και το ποσό του μερίσματος που καταβλή¬ 
θηκε ή πιστώθηκε σε αυτόν (ως υποδείγματα 2 ή 2Α). 

β) Αντίγραφο της σχετικής άδειας εγκατάστασης στην 
Ελλάδα του γραφείου ή υποκαταστήματος της αλλο¬ 
δαπής εταιρίας με τις διατάξεις του άρθρου 25 του 
Ν. 27/1975 (ΦΕΚ Α '77) (ΦΕΚ δημοσίευσης της άδειας 
εγκατάστασης). 

γ) Βεβαίωση της Δ.Ο.Υ. στην οποία ανήκει το εγκα¬ 
τεστημένο υποκατάστημα της αλλοδαπής εταιρίας 
στην Ελλάδα, ότι το υποκατάστημα της εταιρίας έχει 
υποβάλλει δήλωση εισφοράς που προβλέπεται από τις 
διατάξεις του άρθρου 43 του Ν. 4111/2013 (ΦΕΚ Α' 18) 
όπως ισχύουν μετά την τροποποίηση τους με το άρθρο 
45 του Ν. 4141/2013 (ΦΕΚ Α' 81) και ότι έχουν εμπρόθε¬ 
σμα καταβληθεί οι ληξιπρόθεσμες δόσεις της εισφοράς 
αυτής. Η βεβαίωση αυτή θα υποβάλλεται μέχρι λήξεως 
ισχύος των διατάξεων επιβολής της εισφοράς σύμφωνα 
με τις παραπάνω διατάξεις, δηλαδή και για το οικονο¬ 
μικό έτος 2016 (χρήση 2015). 

δ) Τέλος, βεβαίωση της τράπεζας του δικαιούχου για 
την αναγγελία πίστωσης του μερίσματος με τα αντί¬ 
στοιχα ποσά αυτού, στην περίπτωση που το μέρισμα 
της αλλοδαπής εισάγεται στην Ελλάδα. Εάν το μέρισμα 
αυτό καταβληθεί και παραμείνει στην αλλοδαπή, δεν 
απαιτείται η βεβαίωση αυτή. Εάν το μέρισμα που θα ει- 
σαχθεί μετατραπεί σε ευρώ, τότε η ισοτιμία δολλαρίου 
προς ευρώ θα αναγράφεται στην εν λόγω βεβαίωση (ως 
υπόδειγμα 3). Εάν το μέρισμα καταβληθεί ή πιστωθεί 
στην αλλοδαπή ή σε λογαριασμό συναλλάγματος του 
δικαιούχου στην Ελλάδα, τότε η ισοτιμία που θα ισχύει 
για τον υπολογισμό του αντίστοιχου ποσού σε ευρώ 
για τον υπολογισμό του φόρου, θα είναι η τιμή κλει¬ 
σίματος του νομίσματος αυτού όπως αυτή προκύπτει 
από το «Δελτίο Τιμών» της ημερομηνίας πίστωσης ή 
καταβολής του μερίσματος στην αλλοδαπή ή ημεδαπή, 
της επίσημης ιστοσελίδας της Τράπεζας της Ελλάδας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 2 


ΕΠΩΝΥΜΙΑ ΑΛΛΟΔΑΠΗΣ ΕΤΑΙΡΙΑΣ 


Ημερομηνία 


ΒΕΒΑΙΩΣΗ 


Διατηςπαρούσης μας βεβαιώνουμε ότι ο/η. , με 


αριθμό Διαβ.ή Α.Δ.Τ. 

και ΑφΜ.έλαβε στις././20.το ποσό των 

Δολλαρίων ΗΠΑ ή ΕΥΡΩ.(και ολογράφως) ώς μέρισμα 


ή ως έκτακτες αμοιβές / ποσοστά από διανεμόμενα κέρδη για την 

χρήση από 01/01/20.μέχρι 31/12/20.,από την αλλοδαπή εταιρία 

.η οποία έχει νομίμως εγκαταστημένο 

υποκατάστημα/γραφείο στην Ελλάδα βάσει του Άρθρου 25 του 
Ν.27/1975, με την επωνυμία. 


Η παρούσα χορηγείται για να χρησιμοποιηθεί στο Υπουργείο 
Οικονομικών, για τον υπολογισμό του φόρου 10% κατά την εφαρμογή 
των διατάξεων της παρ.5 του άρθρου 45 του Ν.4141/2013 (ΦΕΚ Α' 81) 


Για την, 

«ΕΠΩΝΥΜΙΑ ΑΛΛΟΔΑΠΗΣ ΕΤΑΙΡΙΑΣ» 
(ΣΦΡΑΓΙΔΑ) 


Ο/Η βεβαιών/ούσατου νομίμως 
εγκατεστημένου γραφείου 
της εταιρίας στην Ελλάδα, 

Νόμιμος εκπρόσωπος 


(ΟΝΟΜ/ΜΟ - 
ΣΦΡΑΓΙΔΑ-ΥΠΟΓΡΑΦΗ) 

ΥΠΟΔΕΙΓΜΑ 2Α 


ΕΠΩΝΥΜΙΑ ΕΤΑΙΡΙΑΣ ΧΑΡΤΟΦΥΛΑΚΙΟΥ 


Ημερομηνία 


ΒΕΒΑΙΩΣΗ 


Δια της τιαρούσης μας βεβαιώνουμε ότι ο/η., με 


αριθμό Διαβ.ή Α.Δ.Τ. 

και ΑφΜ.έλαβε στις././20.το ποσό των 

Δολλαρίων ΗΙΊΑ ή ΕΥΡΩ.(και ολονράφως) ώς μέρισμα 


ή ως έκτακτες αμοιβές, ποσοστά από διανεμόμενα κέρδη για την 
χρήση από 01/01/20.μέχρι 31/12/20.,από την εταιρία 


χαρτοφυλακίου (ΗοΙάίπβ 0οιηρ3ηγ).η οποία είναι 

μέτοχος στην αλλοδαπή εταιρία.και η οποία έχει 


νομίμως εγκαταστημένο υποκατάστημα/γραφείο στηνΈ^Εάδα βάσει 
του Άρθρου 25 του Ν.27/1975, με την επωνυμία.......... 


Η παρούσα χορηγείται για να χρησιμοποιηθεί στο Υπουργείο 
Οικονομικών, για τον υπολογισμό του φόρου 10% κατά την εφαρμογή 
των διατάξεων της παρ.5 του άρθρου 45 του Ν.4141/2013 (ΦΕΚ Α' 81) 


Γ ια την, 

«ΕΠΩΝΥΜΙΑ ΕΤΑΙΡΙΑΣ ΧΑΡΤΟΦΥΛΑΚΙΟΥ» 

(ΣΦΡΑΓΙΔΑ) 


Για την, 

«ΕΠΩΝΥΜΙΑ ΑΛΛΟΔΑΠΗΣ ΕΤΑΙΡΙΑΣ» 
(ΣΦΡΑΓΙΔΑ) 


. Ο/Η βεβαιών/ούσα του 
εγκατεστημένου γραφείου 
της εταιρείας στην Ελλάδα 


(ΟΝΟΜ/ΜΟ- 
ΣΦΡΑΓΙΔΑ-ΥΠΟΓΡΑΦΗ) 

ΥΠΟΔΕΙΓΜΑ 3 


ΕΠΩΝΥΜΙΑ ΤΡΑΠΕΖΑΣ 


Ημερομηνία. 

ΒΕΒΑΙΩΣΗ 

Κύριοι, 

Κατόπιν αιτήσεώς σας, σας χορηγούμε βεβαίωση για την αναγγελία της 
πίστωσης του λογαριασμό σας με τα μερίσματα ή τις έκτακτες αμοιβές και τα 
ποσοστά από την συμμετοχή σας ή την συνεργασία σας (αντίστοιχα) με την 
αλλοδαπή εταιρεία με την επωνυμία. 

Σας γνωρίζουμε ότι, την././20.εισήχθη σε πίστωση του λογαριασμού 

σας : 

Το ποσό των δολαρίων Η.Π.Α... 

(ολογράφως). 

που αντιστοιχούν σε ευρώ βάσει της σχετικής Υπ.Απόφασης. 

(ολογράφως). 

Η ισοτιμία δολαρίου προς ευρώ κατά την ημερομηνία πίστωσης του 

συναλλάγματος ήταν .και ( στην περίπτωση ευρωποίησης αυτού) και 

κατά την ημερομηνία ευρωποίησης η ισοτιμία ήταν Κ:. 

Οι βεβαιώσεις αγοράς συναλλάγματος ακυρώθηκαν και βρίσκονται στο αρχείο 
μας. 

Ο Κος/α.κατά δήλωση του βεβαίωσε ότι το παραπάνω 

συνάλλαγμα προήλθε από συμμετοχές σε αλλοδαπή επιχείρηση η οποία έχει 
εγκαταστήσει γραφείο της την Ελλάδα ( άρθρο 25 του Ν. 27/1975) με την 
επωνυμία. 

Η βεβαίωση χορηγείται για να τη χρησιμοποιήσει στο Υπουργείο Οικονομικών, για 
τον υπολογισμό του φόρου 10% κατά την εφαρμογή των διατάξεων της παρ. 5 του 
άρθρου 45 του Ν.4141/2013( ΦΕΚ Α' 81). 


Με εκτίμηση, 

Για την Τράπεζα 


Σημείωση: Λόγω της πολυμορφίας των μηχανογραφικών εφαρμογών και του αυτοματισμού των τραπεζικών συναλλαγών 
παρέχεται η ευχέρεια στα πιστωτικά ιδρύματα, για διαφορετική μορφή της παραπάνω βεβαίωσης με την προϋπόθεση αυτή να 
περιέχει τα απαραίτητα στοιχεία για την επιβολή του φόρου 10%. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 31 Μαΐου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

